CELEX: 32016R0983
Language: hr
Date: 2016-06-20
Title: Uredba Vijeća (EU) 2016/983 od 20. lipnja 2016. o stavljanju izvan snage Uredbe (EZ) br. 234/2004 o određenim mjerama ograničavanja u odnosu na Liberiju

21.6.2016   
            
            
               HR
            
            
               Službeni list Europske unije
            
            
               L 162/1
            
         UREDBA VIJEĆA (EU) 2016/983
   od 20. lipnja 2016.
   o stavljanju izvan snage Uredbe (EZ) br. 234/2004 o određenim mjerama ograničavanja u odnosu na Liberiju
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća (ZVSP) 2016/994 od 20. lipnja 2016. o stavljanju izvan snage Zajedničkog stajališta 2008/109/ZVSP o mjerama ograničavanja uvedenima protiv Liberije (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Vijeće sigurnosti Ujedinjenih naroda odlučilo je 25. svibnja 2016. Rezolucijom 2288 (2016) ukinuti, s trenutačnim učinkom, embargo na oružje s obzirom na stanje u Liberiji.
            
         
               (2)
            
            
               Vijeće je 20. lipnja 2016. donijelo Odluku (ZVSP) 2016/994 o stavljanju izvan snage Zajedničkog stajališta 2008/109/ZVSP o mjerama ograničavanja uvedenima protiv Liberije.
            
         
               (3)
            
            
               Potrebno je regulatorno djelovanje na razini Unije,
            
         DONIJELO JE OVU UREDBU:
   Članak 1.
   Uredba Vijeća (EZ) br. 234/2004 (2) stavlja se izvan snage.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 20. lipnja 2016.
      
         
            Za Vijeće
         
         
            Predsjednica
         
         F. MOGHERINI
      
   
   
      (1)  Vidjeti stranicu 21. ovoga Službenog lista.
   
      (2)  Uredba Vijeća (EZ) br. 234/2004 od 10. veljače 2004. o određenim mjerama ograničavanja u odnosu na Liberiju i o stavljanju izvan snage Uredbe (EZ) br. 1030/2003 (SL L 40, 12.2.2004., str. 1.).